20 वर्ष से फरार स्थाई वारंटी गिरफ्तार
अनूपगढ़|पुलिस ने20 वर्ष से फरार स्थाई वारंटी अकबर खान पुत्र कादूखान निवासी लालावाली (छत्तरगढ़) को गिरफ्तार किया है। थानाधिकारी भवानी सिंह ने बताया कि अकबरखान अपना नाम बदलकर हनुमागढ़ जिले के नोहर के वार्ड नंबर 2 में रहता था। आरोपी को हवलदार लक्ष्मण मीणा और संदीप लेघा की टीम ने पकड़ा। अकबरखान को शनिवार को न्यायालय में पेश किया गया। जहां से उसे जेल भेज दिया। पुलिस के अनुसार अकबर खान के खिलाफ 1988 में आर्म्स एक्ट और फायर करने के आरोप में मुकदमा दर्ज हुआ था। वह वर्ष 1996 से न्यायालय में तारीख पेशी पर नहीं रहा था। जिस पर न्यायालय ने उसके खिलाफ स्थाई गिरफ्तारी वारंटजारी किए थे। तब से पुलिस को उसकी तलाश थी।
hin_Deva hin_Deva